Louis Zamperini

Louis Silvie Zamperini (* 26. január 1917† 2. júl 2014) bol americký veterán z druhej svetovej vojny, evanjelista a olympijský diaľkový bežec.

Behať začal na strednej škole a kvalifikoval sa za USA v pretekoch na 5 000 m na olympijské hry v Berlíne v roku 1936. V roku 1941 vstúpil v hodnosti poručíka do armády Spojených štátov. Pôsobil ako bombometčík v bombardéri B-24 Liberator v Tichomorí. Pri záchrannej misii v roku 1943 Zamperiniho lietadlo núdzovo pristálo v oceáne kvôli technickým problémom. Po 47 dňoch na mori pristál na Japonskom okupovaných Marshallových ostrovoch a bol zajatý. Bol prevezený do väzenského tábora v Japonsku, kde bol mučený. Po vojne sa snažil prekonať svoje utrpenie a stal sa kresťanským evanjelistom so silnou vierou v odpustenie. Od roku 1952 sa venoval rizikovej mládeži o ktorú sa jeho rodina stará dodnes.

Zamperini je predmetom troch životopisných filmov: Unbroken (2014), jeho pokračovanie Unbroken: Path to Redemption (2018) a Captured by Grace (2015).

Výsledky na OH

Referencie

Iné projekty

Zdroj 
 
 

Bežci na 5 000 m USA
Absolventi University of Southern California
Olympionici USA
Osobnosti USA druhej svetovej vojny
Príslušníci United States Army
Atléti na Letných olympijských hrách 1936